หนุนพลัง บวร สร้างสามัคคีชุมชน ใช้ชีวิตตามหลักเศรษฐกิจพอเพียง
นายกฤษศญพงษ์ ศิริ ปลัดกระทรวงวัฒนธรรม (วธ.) เปิดเผยหลังลงพื้นที่ชุมชนคุณธรรมบ้านสำโรงเกียรติ จ.ศรีสะเกษ ร่วมกับ พล.อ.ประยุทธ์จันทร์โอชา นายกรัฐมนตรี ว่า พล.อ.ประยุทธ์ มีข้อสั่งการให้ วธ.ใช้พลังบวร รวมพลังผู้นำชุมชน ผู้นำศาสนา และสถานศึกษา สร้างความสามัคคีในชุมชนอย่างเป็นรูปธรรม ใช้วิถีความเป็นไทยในการดำเนินชีวิตตามหลักเศรษฐกิจพอเพียง ทั้งนี้ วธ.ได้มีการเก็บข้อมูลของชุมชนคุณธรรมทั่วประเทศ ตั้งแต่ต้นปีที่เกิดสถานการณ์โควิด-19 จนเข้าสู่ระยะผ่อนคลาย โดยพบว่าคนในชุมชนคุณธรรมสามารถปรับตัวรับมือสถานการณ์ได้อย่างรวดเร็ว โดยสร้างความร่วมมือจากพลังบวรระหว่างผู้นำศาสนา ผู้นำชุมชน และสถานศึกษา ตลอดจนอาสาสมัคร ในการดูแลเอาใจใส่ เฝ้าระวัง สกัดโรคภายในชุมชนมีการดูแลคัดกรองบุคคลนอกชุมชน มีอาสาสมัครเคาะประตูบ้านตรวจหาผู้ป่วยอย่างเข้มข้น และดูแลผู้ป่วยติดเตียง ผู้พิการให้มีคุณภาพชีวิตที่ดี ขณะเดียวกันมีการใช้หลักปรัชญาเศรษฐกิจพอเพียงฝ่าวิกฤติโควิด-19 นำไปสู่การสร้างโอกาส สร้างพลังความร่วมมือของชาวบ้าน ช่วยดูแลอาหารการกินปลูกพืชผัก แบ่งปันกัน มีการเก็บออมมากขึ้น มีความสามัคคี เอื้ออาทร และลดปัญหาการทะเลาะวิวาทและปัญหายาเสพติดปลัด วธ. กล่าวอีกว่า ในช่วงครึ่งปีหลังจากนี้ผู้บริหาร วธ.จะมีการออกเยี่ยมและติดตามการดำเนินงานของชุมชนคุณธรรมถี่ยิ่งขึ้น อีกทั้งตนจะมอบนโยบายการดำเนินงานชุมชนคุณธรรมให้มีการถอดบทเรียน และวิเคราะห์พฤติกรรม รูปแบบการใช้ชีวิตของคนในชุมชนที่ได้รับอิทธิพลจากการใช้ชีวิตรูปแบบปกติวิถีใหม่ หรือวิถีนิวนอร์มอล เพื่อให้เกิดการสร้างความตระหนักถึงสถานการณ์การแพร่ระบาดของโรคติดต่อ อีกทั้งให้ชาวบ้านสามารถปรับตัวเพื่อการอยู่รอดให้ได้ทุกสถานการณ์.
พล.อ.ประยุทธ์ มีข้อสั่งการให้ วธ.ใช้พลังบวร รวมพลังผู้นำชุมชน ผู้นำศาสนา และสถานศึกษา สร้างความสามัคคีในชุมชนอย่างเป็นรูปธรรม ใช้วิถีความเป็นไทยในการดำเนินชีวิตตามหลักเศรษฐกิจพอเพียง
กระทรวงวัฒนธรรม,พลังบวร,บ้าน วัด โรงเรียน,หลักเศรษฐกิจพอเพียง,ชุมชนคุณธรรม,โควิด-19,ข่าววันนี้